**La 33a Nit de l’Esport reconeix mèrits i valors en el món de l’esport pratenc**

**Alba Ropero, de l’Associació Karate Prat, i Jan Mateos, del Club Marítim Prat, han guanyat el premi al Millor Esportista Federat major de 16 anys en categoria femenina i masculina, respectivament. El premi al Millor Equip Federat ha estat per al 1er equip sènior del Club Bàsquet Prat.**

**En aquesta edició, la ciutadania ha votat per Internet les persones guanyadores d’aquests tres premis, a partir de 3 nominacions del jurat per categoria.**

Avui, divendres 15 de març, el Prat ha celebrat la seva 33a edició de la Nit de l’Esport, l’acte en què anualment es premien esportistes, tècnics, tècniques i entitats pels seus èxits o pels valors que promouen en l’àmbit de l’esport. En aquest cas, es premien persones vinculades al món de l’esport pratenc que han destacat per algun d’aquests motius durant l’any 2018 o durant la temporada esportiva 2017-2018.

L’acte, organitzat per l’Ajuntament del Prat, ha tingut lloc al Cèntric Espai Cultural aquest vespre i ha comptat amb la presència de l’alcalde de la ciutat, Lluís Tejedor, i del tinent d'alcalde d'Esports i Salut Pública, Juan Pedro Pérez Castro, entre d’altres representants municipals.

De les dotze categories premiades, tres (Millor Esportista Federat Major de 16 anys en categoria femenina i masculina i Millor Equip Federat) són resultat del vot emès per la ciutadania a través d’Internet, una iniciativa per promoure la participació que es va iniciar en l’edició anterior. Les persones participants, enguany un total de 741, han poguttriar entre 3 candidatures per categoria, escollides prèviament pel jurat.

Amb el 37% dels vots, el premi al Millor Equip Federat ha estat atorgat al 1er equip sènior del Club Bàsquet Prat. Amb un 44% del vot on line, Jan Mateos Rodríguez, del Club Marítim Prat, ha obtingut el guardó de Millor Esportista Federat major de 16 anys en categoria masculina. En categoria femenina, Alba Ropero Palacios, de l’Associació Karate Prat, s’ha endut el de Millor Esportista Federada major de 16 anys amb el 49% dels vots.

A la Nit de l’Esport, també s’han lliurat dues mencions especials, al patinador Nil Llop, integrant del Club de Patinatge Cobra, i a l’Associació Esportiva Bàsquet Pratenc, que va commemorar el 2018 els seus 25 anys d’història. El jove patinador, campió d’Espanya de patinatge de velocitat en les categories aleví, infantil i juvenil, va patir un greu accident en un entrenament quan es preparava per al Campionat del Món, després d’haver triomfat als Europeus. Malgrat que les greus conseqüències d’aquest accident feien dubtar sobre el seu retorn a la competició, només quatre mesos després va tornar a les pistes, aconseguint participar al Campionat del Món de Patinatge sobre gel, on va aconseguir una 5a posició.

Els guanyadors/ores i nominats/ades en les diferents categories són:

|  |  |  |
| --- | --- | --- |
|  | **Entitat** | **Esportista/tècnic/equip** |
| **Millor AMPA o centre educatiu**  |  |  |
| Guanyadora | AMPA Escola Jacint Verdaguer |   |
| **Millor entitat amb millor tasca en promoció** |  |  |
| Guanyador/ora | Club Patinatge Artístic Sagnier |   |
| Nominat/ada | Associació Esportiva Bàsquet Pratenc |   |
| Nominat/ada | Club Barcelonista Terlenka |   |
| **Millor equip Jocs Escolars** |  |  |
| Guanyador/ora | Associació Esportiva Rítmica Prat Cor Blau | Benjamí A |
| Nominat/ada | Pratenc Associació d'Atletisme | Equip aleví |
| Nominat/ada | Club Esportiu Rítmica Pratenc | Infantil B |
| **Millor esportista Jocs Escolars més petit de 16 anys** |  |  |
| Guanyador/ora | Club Esportiu Triplay Llobregat | Roger Arias Solé |
| Nominat/ada | Associació Esportiva Karate Prat | Sergi Barneto León |
| Nominat/ada | Club Patinatge Artístic Sagnier | Lucía Gómez Aranda |
| **Millor esportista amb discapacitat física i/o sensorial** |  |  |
| Guanyador/ora | Club Voleibol Prat | Sandra Sánchez López |
| **Millor esportista amb discapacitat intel·lectual** |  |  |
| Guanyador/ora | Associació Temps de Lleure Rubricatus | Julian Sánchez Blanco |
| Nominat/ada | Associació Temps de Lleure Rubricatus | Antonio Conde Martí |
| Nominat/ada | Associació Temps de Lleure Rubricatus | Fernando Díaz Sánchez |
|  | **Entitat** | **Esportista/tècnic/equip** |
|  |  |  |
| **Millor tasca tècnica** |  |  |
| Guanyador/ora | Club Bàsquet Prat (CB Benfica - Portugal) | Arturo Àlvarez Àlvarez |
| Nominat/ada | Associació Esportiva Bàsquet Pratenc | Albert Valldosera Margalef |
| Nominat/ada | Club Patí Cobra  | Sandra Gómez  |
| **Millor equip en competició federada** |  |  |
| Guanyador/ora | Club Bàsquet Prat | 1r equip sènior |
| Nominat/ada | Club Natació Prat | Equip màsters |
| Nominat/ada | Pratenc Associació d'Atletisme | Equip veterà |
| **Millor esportista federat més petit de 16 anys masculí** |  |  |
| Guanyador/ora | FC Esports Hivern | Toni Toledo |
| Nominat/ada | Motoclisme | Oscar Núñez Fernández-Coto |
| Nominat/ada | Club Esportiu Triplay Llobregat | Marc Navarro Galan |
| **Millor esportista federada més petita de 16 anys femení** |  |  |
| Guanyador/ora | Gym Studio Fran Martín | Chang Cui Ji |
| Nominat/ada | Club Esportiu Triplay Llobregat | Martina Navarro Galan |
| Nominat/ada | Associacó Karate Prat | Esther Higuera Rey |
| **Millor esportista federat més gran de 16 anys masculí** |  |  |
| Guanyador/ora | Club Marítim Prat | Jan Mateos Rodríguez |
| Nominat/ada | Club Patí Cobra | Rafael Heredia Barba |
| Nominat/ada |   | Ángel Medina |
| **Millor esportista federat més gran de 16 anys femení** |  |  |
| Guanyador/ora | Associació Karate Prat | Alba Ropero Palacios |
| Nominat/ada | Club Patí Cobra | Luisa González Salazar |
| Nominat/ada | Pratenc Associació d'Atletisme | M. Carmen García Frontons |
| **Mencions Especials** |  |  |
| Menció 1 | Club Patí Cobra | Nil Llop Izquierdo |
| Menció 2 | Associació Esportiva Bàsquet Pratenc | 25 anys |